b'\n_START_ARTICLE_\nMestarien liigan kauden 2011\xe2\x80\x932012 pudotuspelit\n_START_SECTION_\nEteneminen\n_START_PARAGRAPH_\nPudotuspelien ensimm\xc3\xa4iselle kierrokselle selvisiv\xc3\xa4t lohkojen ensimm\xc3\xa4iseksi ja toiseksi sijoittuneet, yhteens\xc3\xa4 16 joukkuetta. Ensimm\xc3\xa4isell\xc3\xa4 kierroksella samaan ottelupariin ei voi p\xc3\xa4\xc3\xa4st\xc3\xa4 kahta joukkuetta samasta maasta. Puoliv\xc3\xa4lierist\xc3\xa4 l\xc3\xa4htien arvonta on vapaa._NEWLINE_Pudotuspeleiss\xc3\xa4 joukkue, joka johtaa kahden ottelun j\xc3\xa4lkeen otteluiden yhteistuloksen perusteella etenee seuraavalle kierrokselle. Jos pudotuspeleiss\xc3\xa4 joukkueiden yhteistulos kahdesta ottelusta on tasan, eik\xc3\xa4 kumpikaan etene jatkoon vierasmaalis\xc3\xa4\xc3\xa4nn\xc3\xb6n turvin, pelataan yhteens\xc3\xa4 30 minuutin jatkoaika, kaksi kertaa 15 minuuttia. Jos ottelu on edelleen tasan jatkoajan j\xc3\xa4lkeen, seuraa rangaistuspotkukilpailu. My\xc3\xb6s jatkoajalla vierasmaalis\xc3\xa4\xc3\xa4nt\xc3\xb6 otetaan huomioon.'